Ahmad ash-Sharmaqoniy. Ahmad ibn Muhammad ibn Hamdun ash-Sharmaqoniy (Abul Fazl) — faqih va adib bo‘lgan. Fiqh va adab ilmlarida Xuroson shayxlaridan hisoblangan. Xuroson, Iroq, Shom, al-Jazira va Hijozda hadis o‘rgangan. Ibn Abu Shaybaning „"al-Musnadal-kabiyr"“ („Katta tayanch kitob“), „"Ummahot"“ („Asosiy manbalar“) asarlarini tinglagan. U ulamolardan, undan esa boshqalar rivoyat qilganlar. Milodiy taxminan 928-yil (hijriy 316-yil jumaduloxir oyining 15-sanasi)da Sharmaqonda vafot etgan.